Diari Oficial de la Generalitat Valenciana


Sumari del DOGV 4847, del 22-09-2004 (2004/9270)

Informació pública de la convocatòria per a la provisió en propietat, mitjançant concurs-oposició pel sistema de torn lliure, de dues places de personal de neteja, vacants en la plantilla de funcionaris d'aquest ajuntament, enquadrades en el grup E, pertanyents a l'escala d'administració especial, subescala servicis especials, classe comeses especials.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4847

Data del DOGV
:   22-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/9270


Data del document
:   16-07-2004

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * administració local
    * personal de serveis
    * concurs administratiu

Informació pública de la convocatòria per a la provisió en propietat, mitjançant concurs-oposició pel sistema de torn lliure, de dues places de personal de neteja, vacants en la plantilla de funcionaris d'aquest ajuntament, enquadrades en el grup E, pertanyents a l'escala d'administració especial, subescala servicis especials, classe comeses especials. [2004/N9270]
  
La Junta de Govern Local, en sessió duta a terme el dia 21 de maig de 2004, va adoptar entre altres l'acord de convocar, per a la seua provisió en propietat, dues places de personal de neteja, de conformitat amb l'oferta d'ocupació pública per a l'exercici 2003 i 2004 d'aquest ajuntament.
  
Nombre de places: dues.
  
Forma de selecció: concurs oposició.
  
Bases: regiran les aprovades per la Junta de Govern Local duta a terme el dia 21 de maig de 2004 i publicades íntegres en el Butlletí Oficial de la Província número 75, de 22 de juny de 2004.
  
Drets d'examen: 12,00 euros, (Compte denominació: Oposicions i concursos Ajuntament de Castelló, entitat Bancaixa, número 2077 0580 42 5293171211).
  
Ordre d'actuació: l'ordre d'actuació dels opositors começarà per aquell el primer cognom del qual comence per la lletra B, segons el que establix la resolució de la Conselleria de Justícia i Administracions Públiques, i continuarà per ordre alfabètic.
  
Participants: els qui desitgen participar en les corresponents proves selectives hauran de sol·licitar-ho per mitjà del model general d'instància, dirigida a l'alcalde en la Secretaria d'aquest ajuntament (Registre General), i hauran d'adjuntar resguard justificatiu d'haver pagat els drets d'examen. Si el pagament s'efectua per mitjà de gir postal o telegràfic, es consignarà el número de gir.
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies.
  
Termini: el termini de presentació de sol·licituds serà de vint dies naturals comptadors a partir del dia següent al de la publicació d'aquest anunci en el Boletín Oficial del Estado.
  
Els successius anuncis es publicaran en el Butlletí Oficial de la Província de Castelló i en el tauler d'anuncis d'aquest ajuntament, d'acord amb la legislació aplicable.
  
Castelló de la Plana, 16 de juliol de 2004.- El tinent d'alcalde, regidor delegat de Personal: Juan José Pérez Macián.
  
Ajuntament de Castelló de la Plana